दक्षिण सूडान
दक्षिण सूडान या 'जनूब-उस-सूडान' (आधिकारिक तौर पर दक्षिणी सूडान गणतंत्र) उत्तर-पूर्व अफ़्रीका में स्थित स्थल-रुद्ध देश है। जुबा देश की वर्तमान राजधानी और सबसे बड़ा शहर भी है। देश के उत्तर में सूडान गणतंत्र, पूर्व में इथियोपिया, दक्षिण-पूर्व में केन्या, दक्षिण में युगान्डा, दक्षिण-पश्चिम में कांगो लोकतान्त्रिक गणराज्य और पश्चिम में मध्य अफ़्रीकी गणराज्य है।
दक्षिण सूडान का ध्वज
दक्षिण सूडान का ध्वज दूसरे सूडानी गृह युद्ध को समाप्त करने वाले शांति समझौते के बाद अपनाया गया। इस झंडे का सर्वप्रथम सूडान पीपल्स लिबरेशन मूवमेंट के ध्वज के रूप में प्रयोग किया गया था।